अभिनयको क्षेत्रमा नयाँ अनुहार थपिनेक्रम बढेसँगै बैतडी पाटनका एक युवाले लोकदोहोरी म्युजिक भिडियोमा मोडलिंग गरेका छन ।
लोकदोहोरी गायन क्षेत्रमा सर्वाधिक लोक प्रिय गायक तथा गायीका रोशन कुताल र जुना श्रीष मगरको सुमधुर स्वरमा रहेको गीतको म्युजिक भिडियोमा अप्सन बिष्ट, देविना, सिवानी र सुनामीको अभिनय रहेको छ ।
“मर्स्याङ्दी नदिको छल्कोले” बोलको गीतको भिडियोलाई आर एम् टि.भी नेपालले यूट्यूब च्यानल मार्फत् सार्वजनिक गरेको छ । गीतको म्युजिक भिडियो युटयुब मा देख्न पाइन्छ ।
प्रेम सागर पौडेलको निकै उत्कृष्ट शब्दमा रहेको उक्त गीतमा संगीत पनि प्रेम सागर पौडेलले नै भरेका छन् । उक्त म्युजिक भिडियोलाई शिव वि.कले निर्देशन गरेका छन् ।